Kamčiatkos įlanka
55°36′ š. pl. 162°22′ r. ilg.﻿ / ﻿55.600°š. pl. 162.367°r. ilg.﻿ / 55.600; 162.367 Kamčiatkos įlanka (rus. Камчатский залив) – Ramiojo vandenyno įlanka, įsiterpusi į rytinius Kamčiatkos pusiasalio krantus, atribota Kronokų pusiasalio. Ilgis 74 km, didžiausias plotis 148 km, didžiausias gylis 2000 m. Krantai lėkšti. Potvyniai kyla kas parą, iki 2 m aukščio. Šiaurėje įteka Kamčiatka; prie jos žiočių yra Ust Kamčiatsko uostas. Žemėlapiuose pirmąsyk 1728 m. pažymėta Vitaus Beringo.